《酴醾花》
宋代·高文虎

羽盖珠旛上下蒙，倚栏碧动舞蛟龙。
谁怜澹素朝天面，自现光蛟满月容。
杨柳风柔沾絮湿，蔷薇露重染衣浓。
典型犹带醺酣力，醖得余春百倍醲。

作者简介：宋蛟州鄞县人，字炳如，一作炳儒。高闶从子。闻见博洽，多识典故。高宗绍兴三十年进士。调吴兴主簿。孝宗朝为太学博士兼国史院编修官，与修《四朝国史》。擢将作丞兼实录院检讨官，修《高宗实录》。又兼玉牒所检讨官，修《神宗玉牒》及《徽宗玉牒》。宁宗即位，历迁国子祭酒、中书舍人、实录院同修撰、同修国史等职。后以台臣言夺职。